Jón Jónsson : Þegar Rannsóknasetur HÍ á Ströndum - Þjóðfræðistofa var stofnað í september 2016 hóf Jón Jónsson þjóðfræðingur störf sem verkefnisstjóri hjá setrinu . Jón hafði áður starfað sem menningarfulltrúi Vestfjarða í tæpan áratug og rekið eigin fyrirtæki Sögusmiðjuna sem vann margvísleg verkefni á sviði miðlunar sögu og þjóðfræða . Jón kennir einnig námskeið um hagnýta þjóðfræði við Háskóla Íslands . Eiríkur Valdimarsson : Árið 2019 var Eiríkur Valdimarsson þjóðfræðingur ráðinn starfsmaður í fullt starf við Rannsóknasetur HÍ á Ströndum , tímabundið til tveggja ára , til að sinna verkefni um skráningu menningararfs . Eiríkur var um tíma stundakennari í þjóðfræði við HÍ , og hefur tekið þátt í rannsóknarverkefnum um Sigurð Guðmundsson málara og siðinn að senda börn í sveit . Einnig starfað hjá Þjóðminjasafni Íslands og Byggðasafni Skagfirðinga . Dagrún Ósk Jónsdóttir : Haustið 2019 er doktorsneminn og þjóðfræðingurinn Dagrún Ósk starfsmaður hjá Rannsóknasetrinu . Hún er ráðin í tímabundna stöðu við verkefnið Vestfiskra þjóðtrúarfléttan sem nýtur stuðnings Uppbyggingarsjóðs Vestfjarða . Dagrún hefur áður unnið með Rannsóknasetrinu í eigin nýsköpunar - og miðlunarverkefnum sem setrið hefur tekið þátt í sem samstarfsaðili . Guðlaug Guðmunda Ingibjörg Bergsveinsdóttir : Haustið 2019 var Guðlaug Bergsveinsdóttir þjóðfræðingur ( BA ) ráðin í tímabundna stöðu við verkefnið Vestfirska þjóðtrúarfléttan sem nýtur stuðnings Uppbyggingarsjóðs Vestfjarða . Guðlaug er úr Reykhólasveit og hefur m.a. verið framkvæmdastjóri Össuseturs Íslands og rannsakað forystufé frá þjóðfræðilegu sjónarhorni . Gestafræðimenn hjá Rannsóknasetri HÍ á Ströndum : Matthias Egeler : Þýski fræðimaðurinn dr. Matthias Egeler var gestafræðimaður hjá Rannsóknasetri HÍ á Ströndum – Þjóðfræðistofu og dvaldi á Ströndum við rannsóknir hálft árið 2019 . Matthias starfar við rannsóknir hjá Stofnun um skandinavísk fræði og trúarbrögð hjá Ludwig-Maximilians háskólanum í München í Þýskalandi . Á Ströndum vann Matthias að ritun bókar um samspil landslags , trúarbragða og hins yfirnáttúrulega . Ætlunin er að væntanleg bók muni kynna þennan magnaða efnivið betur , og hafi fræðilegt gildi jafnt á sviði trúarbragðafræða , þjóðfræði og örnefnarannsókna . Fyrri tímabundnar ráðningar : Guðrún Gígja Jónsdóttir : Guðrún Gígja Jónsdóttir , MA-nemi í hagnýtri menningarmiðlun , vannhjá Rannsóknasetri HÍ á Ströndum júní-september 2018 , að hluta með styrk frá Nýsköpunarsjóði námsmanna . Verkefnið hefur titilinn Hólmavík - íbúabyggð og ferðamannastaður og hafði Jón Jónsson umsjón með verkefninu sem unnið er í samvinnu við sveitarfélagið Strandabyggð . Agnes Jónsdóttir : Agnes Jónsdóttir , BA-nemi í þjóðfræði vann einnig júní-september 2018 að nýsköpunarverkefninu Hólmavík - íbúabyggð og ferðamannastaður , á vegum Rannsóknaseturs HÍ á Ströndum , m.a. með styrk frá Nýsköpunarsjóði námsmanna . Rannsóknasetur HÍ á Ströndum - Þjóðfræðistofa